Мариуполи Волновахеи ҩаԥхьа агуманитартә коридорқәа аадыртуеит
10:21 06.03.2022 (ирҿыцуп: 16:02 07.03.2022)
© Sputnik / Иван РодионовСитуация в Волновахе
© Sputnik / Иван Родионов/
Агуманитартә коридорқәеи излалҵуа амаршрутқәеи украинатәи агани урыстәылатәи агани еиқәышаҳаҭны иазгәарҭахьан.
АҞӘА, хәажәкыра 6 - Sputnik. Волновахеи Мариуполи с аҳәамҭа ҟаиҵеит ДЖәР Жәлар рмилициа ахантәаҩы Едуард Басурин ателеканал "Россия 24" аефир аҿы.
"Ашьыжь агуманитартә коридорқәа хәба аадыртуеит Мариуполи Волновахеи. Агәыӷра ҳамоуп украинатә адҵаҟаҵаҩцәа ауааԥсыра реиланхарҭақәа ирылҵыр рылшарц азы амҩақәа аадыртып ҳәа", - иҳәеит Басурин.
Урыстәыла асабша асааҭ 10:00 инаркны аҭынчра арежим шаланагало азы аҳәамҭа ҟанаҵеит, аҭынч уааԥсыра Мариуполи Волновахеи ралҵра алыршаразы. Уи ашьҭахь ДЖәР аҿы ахәамҭа ҟарҵеит Волноваха ауаа ралгара украинатәи амилаҭеилыхыҩцәа шаԥырхагоу, Мариуполь агуманитартә коридор аартра мап шацәыркыз. Мариуполь анапхгара ракәзар, аҭынч уааԥсыра ралгара аус ахыргеит.
Урыстәылатәи ар ажәыларақәа ҩаԥхьа ирылагеит асааҭ 18:00 инаркны украинатәи аган амилаҭеилыхыҩцәа аанкыланы аҭынчра арежим ақәныҟәареи ма уи ацҵареи ахьрылымшаз азы. Аӡәымзарак аӡәгьы агуманитартә коридор ала далымҵит. Аҳәамҭа ҟарҵахьан Мариуполь 200 нызқьҩык алҵуеит ҳәа, Волноваха - 15 нызқьҩык.